স্টাফ রিপোর্টার ॥ বানিয়াচং উপজেলায় আগামী ০১ সেপ্টেম্বর থেকে লাগাতার ৩৬ দিন ভোটার তালিকা হালনাগাদ কার্যক্রম শুরু হচ্ছে। সংগ্রহকারীরা বাড়ি বাড়ি গিয়ে নিবন্ধন ও ছবি তোলা কার্যক্রম শুরু করবেন। বানিয়াচং উপজেলা নির্বাচন অফিসার মোঃ রাজু আহমেদ জানান, আগামী ০১ সেপ্টেম্বর থেকে ১০ সেপ্টেম্বর পর্যন্ত ১০ দিন উপজেলা ব্যাপী তথ্য সংগ্রহকারীরা বাড়ি বাড়ি গিয়ে তথ্য সংগ্রহ এবং ১৮ সেপ্টেম্বর থেকে প্রতিটি ইউনিয়ন কমপ্লেক্সে বা সুবিধাজনক স্থানে ২/৩ দিন ব্যাপী ভোটার তালিকায় ছবি তোলা হবে। বানিয়াচং নির্বাচন অফিস সূত্রে প্রকাশ, আগামী ১৮, ১৯ ও ২০ সেপ্টেম্বর ১নং বানিয়াচং সদর দক্ষিণ পূর্ব ইউনিয়নের প্রাপ্তবয়স্ক বাসিন্দাদেরকে মীরমহল্লা সরকারী প্রাথমিক বিদ্যালয়ে স্ব-শরীরে উপস্থিত হয়ে ভোটার তালিকার জন্য ছবি তোলতে হবে। ২নং বানিয়াচং সদর উত্তর পশ্চিম ...